Severná Kórea odpálila raketu zo základne Wonsan, skúška pravdepodobne nebola úspešná
SOUL 22. marca (WebNoviny.sk) - Kórejská ľudovodemokratická republika (KĽDR) vykonala v stredu na svojom východnom pobreží skúšku rakety, ktorá však pravdepodobne nebola úspešná. Informovalo o tom juhokórejské ministerstvo obrany.
"Severná Kórea odpálila v stredu ráno z oblasti neďaleko leteckej základne Wonsan jednu raketu, ktorá však pravdepodobne zlyhala," uvádza sa v stručnom vyhlásení juhokórejského ministerstva obrany.
Ministerstvo zároveň uviedlo, že zatiaľ nie je jasné, o aký typ rakety išlo, ani to, či strela vybuchla vo vzduchu.
"Naše ozbrojené sily sú pripravené na možnosť provokácie zo strany Severnej Kórey vrátane ďalších skúšok rakiet," uvádza sa ďalej vo vyhlásení juhokórejského rezortu obrany.
KĽDR tento mesiac skúšobne odpálila štyri balistické rakety, z ktorých tri podľa juhokórejskej agentúry Jonhap skončili v Japonskom mori.
Viac k témam: Kim Čong-un, KĽDR Kórejská ľudovodemokratická republika, Severná KóreaZdroj: Webnoviny.sk - Severná Kórea odpálila raketu zo základne Wonsan, skúška pravdepodobne nebola úspešná © SITA Všetky práva vyhradené.
Zdroj a foto: SITA
© SITA Slovenská tlačová agentúra a.s. Všetky práva vyhradené. SITA Slovenská tlačová agentúra a.s. si vyhradzuje výlučné právo udeľovať súhlas na rozmnožovanie, šírenie a na verejný prenos tohto článku a jeho častí.
Podujatia
Finanční agenti
Kryptomeny
Zamestnanie
Vojna na Ukrajine
Voľný čas
- 1.Vláda schválila vyplatenie 14. dôchodkov, na ktoré v novembri pôjde 207 miliónov eur
- 2.Zdražovanie hypoték pokračuje. Takto banky zvyšovali úrokové sadzby v septembri 2022
- 3.Banky sú v zisku. Za prvých osem mesiacov vygenerovali 529 miliónov eur
- 4.Vzťahy sú u nás na prvom mieste, aj preto sme sa rozhodli pre FinGO.sk
- 5.Nezamestnanosť v eurozóne dosahuje 6,6 %, v EÚ je na úrovni 6,0 %, na Slovensku máme 6,14 %